Public procurement notice: Call For Expressions Of Interest
Published: 2016-06-11
Buyer: Europa-Kommissionen, Joint Research Centre (JRC), Institute for Energy and Transport
Country: IT
Contract type: Services
CPV classification: 71241000 | 71314000: Energy and related services | 71335000
Submission deadline: 2021-02-27

Technical requirements: Interessetilkendegivelserne bør indgives på et af Den Europæiske Unions officielle sprog ad elektronisk vej til følgende adresse:
Optagelse på listen forpligter på ingen måde den ordregivende myndighed hvad angår tildeling af kontrakter.
Interesserede bør give fuldstændige kontaktoplysninger og anføre de specifikke områder i punkt 7, som interesserer dem, i deres interessetilkendegivelse.
Interesserede parter opfordres til at indgive en interessetilkendegivelse i overensstemmelse med bestemmelserne i nærværende indkaldelse.
Den ordregivende myndighed opstiller en liste over leverandører, der har tilkendegivet deres interesse. Oversigten indeholder dellister for hvert af områderne beskrevet i punkt 7.
Når der skal indgås en specifik kontrakt vedrørende området, der er beskrevet i punkt 7, vil den ordregivende myndighed opfordre alle leverandører på den eller de relevante dellister til enten at afgive et bud (procedure med 1 trin) eller en anmodning om deltagelse efterfulgt af et bud (procedure med 2 trin). Hvis man vælger proceduren med 1 trin, sender den ordregivende myndighed leverandørerne det udbudsmateriale, der vedrører den pågældende kontrakt. Hvis man vælger proceduren med 2 trin, sender den ordregivende myndighed kun emnet for kontrakten samt udelukkelses- og udvælgelseskriterierne til leverandørerne. På det andet trin er det kun leverandører, der opfylder førnævnte kriterier, der modtager udbudsmaterialet og opfordres til at afgive bud.
Hvis behandlingen af interessetilkendegivelsen indebærer registrering og behandling af personoplysninger (såsom navn, adresse og cv), vil sådanne oplysninger blive behandlet i henhold til Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutioner og -organer og om fri udveksling af sådanne oplysninger. Medmindre andet er angivet, skal henvendelser vedrørende denne bekendtgørelse og alle de anmodede personlige oplysninger anvendes til de formål, der er anført i punkt 4 ovenfor, og vil udelukkende blive behandlet med henblik på disse formål af den ordregivende myndighed angivet i punkt 1, som også fungerer som registeransvarlig. Detaljer vedrørende behandling af personoplysninger kan hentes fra erklæringen om privatlivets fred på:
Personoplysninger kan blive registreret i systemet for tidlig opdagelse og udelukkelse (EDES), hvis De befinder Dem i en af situationerne nævnt i artikel 106 i finansforordningen. Yderligere oplysninger findes i erklæringen om privatlivets fred på:
Listen opstillet på baggrund af denne bekendtgørelse vil udelukkende blive anvendt på offentlige indkøbskontrakter af følgende slags:
Som Kommissionens interne videnskabelige tjeneste er det Det Fælles Forskningscenters mission at understøtte EU-politikker med uafhængig, evidensbaseret, videnskabelig og teknisk støtte gennem hele politikcyklussen. Det Fælles Forskningscenters Institut for energi og transport (JRC-IET) er ét af 7 videnskabelige institutter, der hører under Europa-Kommissionens Fælles Forskningscenter. Medarbejderne på JRC-IET arbejder i Petten, Nederlandene, og Ispra, Italien. JRC-IET's mission er at yde støtte til Fællesskabets politikker og teknologiinnovation for at sikre bæredygtig, sikker og effektiv energiproduktion, -distribution og -forbrug, samt at fremme bæredygtig og effektiv transport i Europa. For yderligere oplysninger, se venligst http://ec.europa.eu/jrc/en/institutes/iet
Blandt andre aktiviteter leverer JRC data, analyser og efterretninger om politikker for og resultater af energiforskning og -innovation (F&I) på EU-plan, nationalt og regionalt plan, inklusive fremskridt i de vigtigste lande uden for Europa. Dette understøtter EU's forsknings- og innovationspolitik på energiområdet, navnlig gennemførelsen af den strategiske energiteknologiplan for EU (SET-plan). I denne sammenhæng foretager JRC uafhængige vurderinger af diverse energiteknologiers aktuelle tekniske niveau og identificerer markedsbarrierer, bedste praksis for tilvejebringelsen af private og offentlige midler og politiktiltag med henblik på at fremme teknologisk udvikling og udbredelse af innovative teknologiske løsninger inden for lavemissionsenergiteknologier. Det kan i nogle tilfælde kræve ekstern støtte i form af undersøgelsesrapporter om specifikke teknologier, de tilhørende værdikæder og markeder samt andre beslægtede emner.
Ekstern støtte kan være nødvendig til udarbejdelse af rapporter, der giver en ajourført vurdering af det aktuelle tekniske niveau for en hvilken som helst af teknologisektorerne på energiforsyningsområdet nævnt nedenfor. Sådanne vurderinger skal baseres på data, oplysninger og resultater fra nylige EU-finansierede projekter såvel som internationale, nationale og regionale projekter, publikationer og andre egnede kilder. De berørte teknologisektorer, der er detaljeret beskrevet i SET-plan-dokumentet »Mod en integreret køreplan« (https://setis.ec.europa.eu/set-plan-process/integrated-roadmap-and-action-plan), er:
Der kan også være behov for rapporter, der beskriver teknologiudviklingsbehov og -tendenser, teknologiske hindringer for større udbredelse og forventede langsigtede, teknisk-økonomiske (omkostnings)fremskrivninger.
i) analyse af synergier og problemer genereret i energisystemet ved indførelsen og udbredelsen af forskellige lavemissionsenergiteknologier, med særligt fokus på energisystemintegration
ii) analyse af de udfordringer, som energisystemerne står over, på tværs af energisystemernes forskellige sektorer (f.eks. energiforsyning og -transport) ved indførelsen og udbredelsen af forskellige lavemissionsenergiteknologier